3.

článok 5 sa nahrádza takto: „Článok 5 Užívacie právo na rádiové frekvencie a čísla 1. Členské štáty uľahčia užívanie rádiových frekvencií prostredníctvom všeobecných povolení. Členské štáty môžu poskytnúť individuálne užívacie práva, aby sa: a) zabránilo možnosti škodlivého rušenia, ▐ b) zabezpečila technická kvalita služieb; c) zabezpečilo efektívne využívanie frekvenčného spektra; d) plnili ďalšie ciele všeobecného záujmu vymedzené vnútroštátnymi právnymi predpismi v súlade s právom Spoločenstva; alebo e) dodržiavali opatrenie prijaté podľa článku 6a. 2. ▐ Členské štáty poskytnú individuálne užívacie práva na požiadanie akémukoľvek podniku ▐ so zreteľom na ustanovenia článkov 6, 6a, 7 a článku 11 ods. 1 písm. c) tejto smernice a akékoľvek iné predpisy zabezpečujúce efektívne využitie týchto zdrojov v súlade so smernicou 2002/21/ES (rámcová smernica). Bez toho, aby to malo vplyv na osobitné kritériá a postupy prijaté členskými štátmi, pokiaľ ide o udelenie užívacích práv na rádiové frekvencie poskytovateľom služieb s obsahom rozhlasového alebo televízneho vysielania na základe prihliadania na ciele všeobecného záujmu v zhode právnymi predpismi Spoločenstva, takéto užívacie práva sa udeľujú s využitím postupov, ktoré sú otvorené, objektívne, transparentné, nediskriminačné a primerané a v prípade rádiových frekvencií v súlade s ustanoveniami článku 9 smernice 2002/21/ES (rámcová smernica). Vo výnimočných prípadoch postupy nemusia byť otvorené, ▐ keď možno preukázať, že udelenie individuálnych užívacích práv na rádiové frekvencie poskytovateľom služieb obsahu rozhlasového alebo televízneho vysielania môže byť veľmi dôležité pre splnenie konkrétnej povinnosti, ktorú členský štát vopred vymedzil a odôvodnil ako nevyhnutnú na dosiahnutie cieľov všeobecného záujmu v zhode s právnymi predpismi Spoločenstva. Pri poskytovaní užívacích práv členské štáty určia, či držiteľ týchto práv ich môže preniesť a za akých podmienok. V prípade rádiových frekvencií takého ustanovenia musia byť v súlade s článkami 9 a 9b smernice 2002/21/ES (rámcová smernica). Ak členský štát užívacie práva udelí na obmedzený čas, dĺžka trvania musí byť úmerná príslušnej službe so zreteľom na ▐ sledovaný cieľ s náležitým zohľadnením potreby poskytnúť primerané obdobie na amortizáciu investícií . V prípade, že individuálne užívacie práva na rádiové frekvencie sú udelené na desať alebo viac rokov a nemôžu sa prenášať alebo prenajímať medzi podnikmi podľa článku 9b smernice 2002/21/ES (rámcová smernica), príslušný vnútroštátny orgán zabezpečí, aby sa uplatnili a počas platnosti licencie sa dodržiavali kritériá na udelenie individuálnych užívacích práv . Ak tieto kritériá ▐ už viac nie sú uplatniteľné, individuálne užívacie právo sa zmení na všeobecné povolenie používať rádiové frekvencie, podliehajúc predbežnému oznámeniu a po uplynutí primeraného obdobia , alebo sa stane voľne prenášateľným alebo prenajímateľným medzi podnikmi. 3. Rozhodnutia o udelení užívacích práv sa prijmú, oznámia a zverejnia čo najskôr po prevzatí vyplnenej žiadosti národným regulačným orgánom, a to do troch týždňov v prípade čísel, ktoré boli pridelené na osobitné účely v rámci vnútroštátneho číslovacieho plánu a do šiestich týždňov v prípade rádiových frekvencií, ktoré boli pridelené pre elektronické komunikačné služby v rámci vnútroštátneho plánu prideľovania frekvencií. Touto druhou lehotou nie sú dotknuté akékoľvek platné medzinárodné dohody vzťahujúce sa na používanie rádiových frekvencií alebo orbitálnych pozícií. 4. Ak sa po konzultáciách so zúčastnenými stranami rozhodlo v súlade s článkom 6 smernice 2002/21/ES (rámcová smernica), že užívacie práva na čísla mimoriadnej ekonomickej hodnoty sa majú poskytovať prostredníctvom súťažných alebo porovnávacích výberových konaní, členské štáty môžu predĺžiť maximálne obdobie troch týždňov až o ďalšie tri týždne. Pokiaľ ide o súťažné alebo porovnávacie výberové konania pre rádiové frekvencie, uplatňuje sa článok 7. 5. Členské štáty neobmedzia počet užívacích práv, ktoré sa majú poskytnúť, s výnimkou prípadov, keď je to potrebné na zabezpečenie efektívneho využívania rádiových frekvencií v súlade s článkom 7. 6. Príslušné vnútroštátne orgány zabezpečia účinné a efektívne využívanie rádiových frekvencií v súlade s článkom 8 ods. 2 a článkom 9 ods. 2 smernice 2002/21/ES (rámcová smernica). Zabezpečia tiež, že hospodárska súťaž nebude skreslená v dôsledku akéhokoľvek prevodu alebo hromadenia užívacích práv na rádiové frekvencie. ▐“